Ključna kost
Ključna kost ili ključnjača – u anatomiji čovjeka – je duga kost koja služi kao veza i amortizer između lopatice (scapula) i grudne kosti (sternum). Postoje dvije ključne kosti, jedna na lijevoj strani i jedan na desnoj strani. Ključne kosti su jedine duge kosti u tijelu koje leže horizontalno. Zajedno sa lopaticama grade ramenski pojas. To je opipljiva kost, a i kod ljudi koji imaju manje masti u ovoj regiji, mjesto ove kosti je jasno vidljivo, jer stvara izbočine na koži. Latinsko ime (clavicula) je dobila po značenju ključić, jer ova kost rotira duž svoje osi kao ključ, kada se rame nađe u abdukciji.